turjo4nis/wikipedia-bn-dump-20250701 huggingface dataset:
চতুরঙ্গ

চতুরঙ্গ শুরুর অবস্থায় 'রাজা'রা মুখোমুখি অবস্থানে থাকে না; সাদা রাজার অবস্থান থাকে e1 ঘরে এবং কালো রাজার অবস্থান থাকে d8 ঘরে।
}}

চতুরঙ্গ (; ) একটি প্রাচীন ভারতীয় কৌশল-ভিত্তিক খেলা যার আধুনিক কিছু সংস্করণের মধ্যে বোর্ডভিত্তিক খেলা দাবা, সোগি, মাকরুক প্রভৃতি প্রধান। এটি 'চতুর' শব্দটি থেকে এসেছে বলে ধারণা করা হয়, যার অর্থ বুদ্ধিমত্তাধারী / বুদ্ধিমান; আবার 'চার' থেকে 'চতুর' এবং 'দিক' থেকে 'অঙ্গ' যোগে 'চতুরঙ্গ' (চারদিকে গমন-যোগ্য) কথাটির উদ্ভব বলেও অনেকে মনে করেন।

গুপ্ত শাসনামলে, ৬ষ্ঠ শতকের কাছাকাছি সময়ে, ভারতে চতুরঙ্গ খেলার উদ্ভব ঘটে। পারসিয়ান সসনিয়ন শাসনামলে, ৭ম শতকে, এটি শতরঞ্জী খেলা হিসাবে পরিবর্তিত হয়; যা মধ্যযুগে ইউরোপে গিয়ে বর্তমান 'দাবা' খেলায় পরিণত হয়।

চতুরঙ্গ খেলার সঠিক নিয়ম-কানুন সম্পর্কে কিছু জানা যায় না; তবে দাবা খেলা বিষয়ক গবেষকগণ অনুমান করেন যে এটি মূলত: এর উত্তরাধিকারী খেলা শতরঞ্জীর মতো একই ধরনের নিয়মানুসারে খেলা হতো। তবে, সুনির্দিষ্টভাবে বললে, এর 'গজ' (হাতি)-এর চাল সমূহ ছিলো অনিশ্চিত ধরনের, যা আধুনিক দাবায় 'বিশপ'-এর চালের অগ্রদূত হিসাবে বিবেচনা করা যায়।

ইতিহাস

নিয়ম-কানুন

গুটী এবং তাদের গম্যতা

অতিরিক্ত নিয়মাবলী

আরও দেখুন 
 চতুরাজী — দাবার চারজনে খেলার রূপ
 প্রাচীন সাহিত্যে দাবা
 লিউবো
 দাবার উদ্ভব

তথ্যসূত্র

অধিক পঠন

বহিঃসংযোগ 
 চতুরঙ্গ; লেখক: হ্যান্স বডল্যান্ডার।
 Pathguy.com ; এড ফ্রিডল্যান্ডারের তৈরি একটি সাধারণ চতুরঙ্গ প্রোগ্রাম।

বুদ্ধিবৃত্তিক খেলা
দাবার ইতিহাস
ভারতে দাবা
দাবার বহুরূপতা
ঐতিহ্যগত বোর্ড গেম
ভারতে উদ্ভব
ভারতের ঐতিহ্যবাহী খেলা
ক্রীড়া
বিমূর্ত কৌশল খেলা
ঐতিহ্যবাহী ছকের খেলা
ভারতীয় উদ্ভাবন
ভারতের ঐতিহ্যবাহী ক্রীড়া
আগ্রা

আগ্রা (হিন্দি: आगरा; উর্দু: آگرہ) উত্তর ভারতের উত্তরপ্রদেশ রাজ্যের আগ্রা জেলার রাজধানী শহর। আগ্রা শহরটি ভারতের রাজধানী নয়াদিল্লি থেকে প্রায়  দক্ষিণ-পূর্বে যমুনা নদীর তীরে অবস্থিত। আগ্রা একটি রেলওয়ে জংশন এবং আশেপাশের কৃষি এলাকার জন্য এটি একটি বাণিজ্যিক ও শিল্পকেন্দ্র হিসেবে কাজ করে। আগ্রা শহরে তুলা, খাদ্যশস্য, তামাক, লবণ ও চিনির পাইকারি বাণিজ্য হয়। এখানকার কলকারখানায় খাদ্য প্রক্রিয়াকরণ এবং সুতির টেক্সটাইল, কার্পেট, লোহা ও ইস্পাত উৎপাদন সম্পন্ন হয়। আগ্রাতে প্রায় সাড়ে ১৬ লক্ষ লোকের বাস।

আগ্রাতে অবস্থিত ঐতিহাসিক সৌধগুলির মধ্যে সবচেয়ে বিখ্যাত হল পৃথিবীর সপ্তম আশ্চর্যের এক আশ্চর্য তাজমহল। আগ্রা আরও বেশ কিছু ইন্দো-সারাসেনীয় স্থাপত্যকর্মের জন্য বিখ্যাত, যাদের মধ্যে আছে মুঘল সম্রাট আকবরের জন্য নির্মিত শ্বেত মর্মরের জাহাঙ্গীরী মহল এবং ১৭শ শতকের শুরুর দিকে নির্মিত মোতি মসজিদ বা মুক্তার মসজিদ।

আগ্রার শিক্ষাপ্রতিষ্ঠানগুলির মধ্যে আছে ১৯২৭ সালে স্থাপিত আগ্রা বিশ্ববিদ্যালয়, ১৯৮১ সালে স্থাপিত দয়ালবাগ এডুকেশনাল ইন্সটিটিউট এবং একটি চিকিৎসা মহাবিদ্যালয় (মেডিক্যাল কলেজ)।

মুঘল সম্রাট আকবর ১৫৬৬ সালে বর্তমান আগ্রা শহরটি প্রতিষ্ঠা করেন। অল্পদিনেই এটি সংস্কৃতি ও জ্ঞানচর্চার একটি কেন্দ্রে পরিণত হয়। ১৬৪৮ সাল পর্যন্ত এটি মুঘল সাম্রাজ্যের রাজধানী ছিল। ঐ বছর সম্রাট আওরঙ্গজেব রাজধানী দিল্লিতে সরিয়ে নেন। ১৮০৩ সালে আগ্রা ব্রিটিশদের পদানত হয়। ১৮২৫ সাল থেকে এটি একটি প্রাদেশিক রাজধানী ও প্রশাসনিক কেন্দ্র হিসেবে ভূমিকা পালন করে আসছে।

আগ্রার মর্মর পাথর ও চামড়ার কুটিরশিল্প বিখ্যাত।

তথ্যসূত্র 

 
ভারতের মহানগর
আগ্রা জেলার শহর ও নগর
ভারতের প্রাক্তন রাজধানী শহর
উত্তরপ্রদেশের নগর
আগ্রা জেলা
মার্কিন সামোয়ার অর্থনীতি

মার্কিন সামোয়ার অথনীতি মূলত মার্কিন সংযুক্ত। অধিবাসিদের বিশাল অংশ মৎস্য আহোরনের সাথে যুক্ত। টুনা মাছের আহোরন ও প্রক্রিয়া করনের পরে রপ্তানি এই দ্বীপের অন্যতম বৈদেশিক রপ্তানি।

জিডিপি: পিপিপি - $৫৭৫.৩ মিলিয়ন (২০০৭ সালের হিসেবে)

জিডিপি বৃদ্ধির হার: ৩% (২০০৩)

দেশ অনুযায়ী অর্থনীতি
মার্কিন সামোয়া
ওশেনিয়ার অর্থনীতি
অসম্পূর্ণ
বথুয়া

বথুয়া বৈথা বা বেথো (দ্বিপদ নাম:Chenopodium album) হচ্ছে মুলত এটি একটা আগাছা; সেই সাথে এটি একটি শীতকালীন জনপ্রিয় শাক। গ্রাম বাংলায় একটি প্রচুর পরিমাণে পাওয়া যায়। পৃথিবীর অন্য দেশেও বথুয়া পাওয়া যায়। ভারতীয় বাংলায় একে বেথো শাক বলা হয়। অন্যান্য স্থানীয় নাম: বাইথ্যা শাক, বেথে শাক,ভাইত্যা শাক,ভেতে শাক ইত্যাদি।

এর ছোট ফুলগুলি অরীয় প্রতিসম এবং স্তবকযুক্ত হয়। এগুলি ১০-৪০ সেমি লম্বা ঘন শাখাযুক্ত পুষ্পবিন্যাস নিয়ে গঠিত।

অন্যান্য নাম
বাংলাদেশে অন্যান্য স্থানীয় নামের মধ্যে বেথুয়া, বথুয়াশাক, বাইথ্যা শাক, বেথে শাক,ভাইত্যা শাক, ভেতে শাক, বাসতোগি, বাসতোকি ইত্যাদি বলা হয়।

এদের সাধারণ নামসমূহ হচ্ছে  , যদিও শেষের দুটি নাম  Chenopodium গণের অন্য দুটি প্রজাতির ক্ষেত্রেও ব্যবহৃত হয়। সেজন্য এটিকে প্রায়ই ইংরেজিতে white goosefoot বলা হয়। এটিকে মাঝেমাঝে  ইংরেজিতে pigweed বলা হয় যদিও pigweed হিসেবে অমরান্থাসি পরিবারের কিছু আগাছাকেও ডাকা হয়: যেমন (অমরান্থুস অ্যালবাসকে) ইংরেজিতে redroot pigweed বলে ডাকা হয়।

বথুয়া উত্তর ভারতের যত্রতত্র খাদ্য হিসেবে চাষাবাদ করা হয়। এবং ইংরেজি লেখায় এটিকে হিন্দি ভাষার নাম bathua বা bathuwa (बथुआ) (মারাঠি:चाकवत) ডাকা হয়। তেলুগু ভাষায় এটিকে পাপ্পুকুরা, তামিল ভাষায় পারুপ্পুক্কিরাই, কন্নড় ভাষায় কড়ৌমা, মালয়ালম ভাষায় ভাস্টুককিরা এবং কঙ্কণী ভাষায় চাকভিট বলা হয়।

চিত্রশালা

তথ্যসূত্র

সবজি
আগাছা
ভারতের উদ্ভিদ
বাংলাদেশের শাক
শাক
নেপালের উদ্ভিদ
ইউরোপের উদ্ভিদ
ক্রান্তীয় এশিয়ার উদ্ভিদ
ভোজ্য বাদাম ও বীজ
১৭৫৩-এ বর্ণিত উদ্ভিদ
ঐতিহ্যবাহী আফ্রিকার ঔষধে উদ্ভিদ ব্যবহার
কার্ল লিনিয়াস কর্তৃক নামকরণকৃত ট্যাক্সা
আইকে পেগাসি

আইকে পেগাসি (ইংরেজি ভাষায়: IK Pegasi) পরীক্ষা মণ্ডলের (পক্ষীরাজ) একটি যুগল তারা ব্যবস্থা। এর অন্য নাম এইচআর ৮২১০। সৌর জগৎ থেকে ১৫০ আলোকবর্ষ দূরে অবস্থিত এই তারা ব্যবস্থা পৃথিবীর আকাশে খালি চোখেই দেখা যায়।

এই তারা ব্যবস্থার প্রাথমিক তারাটি (আইকে পেগাসি এ) এ-শ্রেণীর প্রধান ধারার তারা। উজ্জ্বলতায় সামান্য স্পন্দন লক্ষ্য করা যায়। এ কারণে একে বিষম তারার সাথে শ্রেণীকরণ করা যায়। একে ডেল্টা স্কুটি বিষম তারা শ্রেণীর অন্তর্ভুক্ত করা হয়। ঔজ্জ্বল পরিবর্তন পর্যায়ক্রমিকভাবে ঘটে, প্রতি দিন ২২.৯ বার একই ঔজ্জ্বল্য ফিরে ফিরে আসে।  সঙ্গী তারাটির নাম আইকে পেগাসি বি, এটা অতীবৃহৎ শ্বেত বামন তারা। অর্থাৎ এটা প্রধান তারা পেরিয়ে গেছে এবং বর্তমানে নিউক্লীয় সংযোজন বিক্রিয়ার মাধ্যমে কোন শক্তি উৎপাদন করছে না। এই তারা দুটি একে অন্যের চারদিকে প্রতি ২১.৭ দিনে একবার আবর্তন করে। এদের মধ্যে গড় দূরত্ব থাকে প্রায় ৩১ মিলিয়ন কিলোমিটার বা ১৯ মিলিয়ন মাইল (.২১ জ্যোতির্বিজ্ঞান একক)। এটা সূর্য থেকে বুধ গ্রহের দূরত্বের চেয়েও কম।

আইকে পেগাসি বি আমাদের জানামতে পৃথিবীর সবচেয়ে নিকটবর্তী "অতিনবতারা পূর্বপুরুষ" প্রার্থী। প্রাথমিক তারাটি যখন লোহিত দানব হয়ে প্রসারিক হতে শুরু করবে, ধারণা করা হচ্ছে তখন শ্বেত বামন তা থেকে বিবৃদ্ধির মাধ্যমে পদার্থ নিয়ে নেবে। প্রসরমান গ্যাসীয় তারাটি থেকে এই বিবৃদ্ধি ঘটবে। এভাবে শ্বেত বামনের ভর বাড়তে থাকবে, চন্দ্রশেখর সীমা তথা সূর্যের ভরের ১.৪৪ গুণ অতিক্রম করা মাত্র বিস্ফোরণের মাধ্যমে প্রথম ধরনের অতিনবতারা গঠিত হবে।

তথ্যসূত্র

বহিঃসংযোগ 
 
 
 
 

পক্ষীরাজ মণ্ডল
যুগল তারা
এ-ধরনের প্রধান ধারার তারা
শ্বেত বামন
অতিনবতারা
এ-ধরণের প্রধান ধারার তারা
নীলিমা সেন

নীলিমা সেন (১৯২৮–১৯৯৬) ছিলেন একজন বিশিষ্ট রবীন্দ্রসংগীত শিল্পী।

প্রথম জীবন
১৯২৮ সালের ২৮ এপ্রিল ব্রিটিশ ভারতের বেঙ্গল প্রেসিডেন্সির কলকাতা শহরে (অধুনা ভারতীয় প্রজাতন্ত্রের পশ্চিমবঙ্গ রাজ্যের রাজধানী) নীলিমা গুপ্তের জন্ম হয়। তার যখন ছয় বছর বয়স তখন তার পিতামাতা শান্তিনিকেতনে চলে আসেন। সেখানেই তার শিক্ষাজীবনের শুরু। শান্তিনিকেতন থেকে তিনি শাস্ত্রীয় সংগীত ও রবীন্দ্রসংগীতে ডিপ্লোমা পাঠক্রম সম্পূর্ণ করেন। তারপর বিশ্বভারতী বিশ্ববিদ্যালয় থেকে স্নাতক হন। রবীন্দ্রনাথ ঠাকুরের সামনে অভিনয়ের সুযোগ একবার তিনি পেয়েছিলেন। কিন্তু সেই নাটকটি মঞ্চায়িত না হওয়ায় সেই সুযোগ ভেস্তে যায়। শান্তিনিকেতনে তিনি মহাত্মা গান্ধী, সুভাষচন্দ্র বসু প্রমুখের সামনে গান গাওয়ার সুযোগ পেয়েছিলেন। তার সংগীতগুরু ছিলেন শৈলজারঞ্জন মজুমদার।

অল ইন্ডিয়া রেডিওতে গান গাওয়া শুরু করার পরই তিনি ১৬ বছর বয়সে প্রথম রেকর্ড প্রকাশ করেন। সেই রেকর্ডটি বেশ জনপ্রিয় হয়। ১৯৫০ সালে তিনি ড. অমিয়কুমার সেনকে বিবাহ করে শান্তিনিকেতনের স্থায়ী বাসিন্দা হয়ে যান। তাদের কন্যা নীলাঞ্জনাও একজন সংগীতশিল্পী। নীলিমা সেন তার স্বামীর সঙ্গে মার্কিন যুক্তরাষ্ট্র ভ্রমণ করেছিলেন এবং বিবিসির বিভিন্ন কেন্দ্রে গান গেয়েছিলেন।
প্রসাদ সেনের সঙ্গে তিনি ‘সুরঙ্গমা’ নামে একটি সংগীত বিদ্যালয় স্থাপন করেছিলেন এবং পরবর্তীকালে বিশ্বভারতীর সংগীত ভবনে শিক্ষিকা হিসেবে যোগ দিয়েছিলেন। কয়েক বছরের জন্য তিনি বর্ধমান বিশ্ববিদ্যালয়েও গান শেখান। তিনি সংগীত ভবনের অধ্যক্ষা হয়েছিলেন এবং সেই পদে থাকাকালীনই অবসর নেন। শিক্ষিকা হিসেবে তিনি তিনি তাসের দেশ, মায়ার খেলা (সুচিত্রা মিত্রের সঙ্গে), শেষরক্ষা (সুপ্রিয় ঠাকুরের সঙ্গে) নৃত্যনাট্যগুলিতে অংশ নেন। বিশ্বভারতীয় উদ্যোগে এগুলি কলকাতার রবীন্দ্রসদন ও নিউ এম্পায়ারে মঞ্চায়িত হয়েছিল। তার গলার স্বাভাবিক করুণ স্বরে "ও চাঁদ, চোখের জলের লাগল জোয়ার", "আহা, তোমার সঙ্গে প্রাণের খেলা", "বজাও রে মোহনবাঁশি", "তবু মনে রেখো" গানগুলি বিখ্যাত হয়।

নীলিমা সেন সারা ভারত, বাংলাদেশ, যুক্তরাজ্য, মার্কিন যুক্তরাষ্ট্র, মায়ানমার ও মালয়েশিয়ায় অনুষ্ঠান করেছেন। তার ছাত্রছাত্রীদের মধ্যে স্বস্তিকা মুখোপাধ্যায়, লিলি ইসলাম, বাসবী দত্ত, রেজওয়ানা চৌধুরী বন্যা, রীতা ঘোষ, প্রমিতা মল্লিক, জয়ন্তী পুরকায়স্থ, সোমা রায়, অদিতি মহসিন প্রমুখ উল্লেখযোগ্য।

তিনি একাধিক রেকর্ড প্রকাশ করেন। ১৯৯৬ সালের জুন মাসের ২৮ তারিখে দীর্ঘ রোগভোগের পর তার মৃত্যু ঘটে।

রেকর্ডিং
২০০৪ সালে সারেগামা থেকে নীলিমা সেনের চারটি একক কমপ্যাক্ট ডিস্ক প্রকাশিত হয়: "খেলার সাথি, বিদায়দ্বার", "রাজা", "তোমারি মধুর রূপে ভরেছ ভুবন" ও "তুমি বন্ধু, তুমি নাথ"। ২০০৫ সালে সারেগামা থেকে ২১টি গানের আরেকটি কমপ্যাক্ট ডিস্ক "কী রাগিণী বাজালে" প্রকাশিত হয়।

তথ্যসূত্র

বাঙালি সঙ্গীতশিল্পী
১৯২৮-এ জন্ম
১৯৯৬-এ মৃত্যু
পশ্চিমবঙ্গের নারী সঙ্গীতজ্ঞ
রবীন্দ্রসঙ্গীত শিল্পী
শান্তিনিকেতনের সাথে যুক্ত ব্যক্তি
বিশ্বভারতী বিশ্ববিদ্যালয়ের প্রাক্তন শিক্ষার্থী
বাঙালি গীতিকার
২০শ শতাব্দীর ভারতীয় সঙ্গীতশিল্পী
কলকাতার সঙ্গীতশিল্পী
ভারতীয় ধ্রুপদী গায়িকা
২০শ শতাব্দীর ভারতীয় গায়িকা
চেসমাস্টার

চেসমাস্টার () একটি কম্পিউটার দাবা-প্রোগ্রাম সিরিজ, যার বর্তমান মালিক সফটওয়্যার কোম্পানি ইউবিসফ্ট। এটি বিশ্বের ইতিহাসের সর্বোচ্চ বিক্রিত দাবা ফ্রানচাইজি। গেমটি পাঁচ মিলিয়ন ইউনিট বিক্রি হয়েছে।

সময়কাল
১৯৮৬:
১৯৮৮:  
১৯৮৯:  
১৯৯০:  
১৯৯০:  
১৯৯১:  
১৯৯১:  
১৯৯৩:  
১৯৯৩:  
১৯৯৫:  
১৯৯৫:  
১৯৯৬:  
১৯৯৬:  
১৯৯৭:  
১৯৯৮:  
১৯৯৯:  
২০০০: 
২০০২: 
২০০৪: 
২০০৪:

চেস ইঞ্জিন

উল্লেখযোগ্য গেমসমূহ

প্লাটফর্ম

তথ্যসূত্র

বহিঃসংযোগ 
 
Chessmaster XI website
 The Chessmaster 2000 review @ The DOS Spirit (Norwegian)

কম্পিউটার গেম
মোবাইল গেম
ভিডিও গেম ফ্র্যানচাইজি
বিদ্যাসাগর মেলা

বিদ্যাসাগর মেলা পশ্চিমবঙ্গের রাজধানী কলকাতায় আয়োজিত ঈশ্বরচন্দ্র বিদ্যাসাগরের নামাঙ্কিত একটি শিক্ষামূলক মেলা। বঙ্গীয় সাক্ষরতা প্রসার সমিতি এই মেলার আয়োজক। এই মেলার সূচনা হয় ১৯৯৪ সালে বিদ্যাসাগর মহাশয়ের প্রয়াণ-শতবর্ষে। প্রথমে এই মেলাটি পূর্ব মেদিনীপুর জেলার ঘাটাল মহকুমার অন্তর্গত বীরসিংহ গ্রামে। প্রসঙ্গত উল্লেখ্য এই বীরসিংহ গ্রামই বিদ্যাসাগর মহাশয়ের পৈতৃক ভিটা ও জন্মস্থান। পরবর্তীকালে এই মেলা স্থানান্তরিত হয় কলকাতায়। ক্রমে মেলার সঙ্গে যুক্ত হয়ে পড়ে সাক্ষরতা অভিযানের একটি দিকও। বর্তমানে এই মেলাটি কলকাতার অন্যতম বৃহৎ মেলা। পশ্চিমবঙ্গের বিশিষ্ট রাজনৈতিক ব্যক্তিত্ব বিমান বসু এই মেলার প্রধান সংগঠক।

ইতিহাস 
১৯৯৪ সালে বিদ্যাসাগর প্রয়াণ-শতবর্ষ উপলক্ষে তদনীন্তন অবিভক্ত মেদিনীপুর জেলার ঘাটাল মহকুমাস্থ বিদ্যাসাগর মহাশয়ের জন্মভূমি বীরসিংহ গ্রামে মহকুমার শিক্ষানুরাগী মানুষদের প্রত্যক্ষ সহযোগিতায় বঙ্গীয় সাক্ষরতা প্রসার সমিতি পাঁচ দিন ব্যাপী প্রথম বিদ্যাসাগর মেলার আয়োজন করে। এই মেলায় সাক্ষরতা প্রসার বিষয়ে আলোচনা, গান, নাটক, বিবিধ প্রদর্শনী ও নানা অনুষ্ঠানের সফল আয়োজন করা হয়েছিল। বাংলা লোকসংস্কৃতির নানা আঙ্গিক এই মেলায় উপস্থাপিত হয়। পাঁচ দিনে প্রায় পাঁচ লক্ষ মানুষ অংশ নিয়েছিলেন এই মেলায়, যাঁদের অধিকাংশই ছিলেন আশপাশের গ্রামবাসী। মেলার এই সাফল্যে অনুপ্রাণিত হয়ে পরের বছরও বীরসিংহে বিদ্যাসাগর মেলার আয়োজন করা হয়। এই বছর মেলার আয়তন ও আয়োজন বেশ বৃদ্ধি পায়। তবে গ্রামীণ অঞ্চলে সম্পূর্ণ অভিজ্ঞতাহীনভাবে মেলা করতে গিয়ে আয়োজকদের কিছু আর্থিক ঘাটতি হয়েছিল। সেই ঘাটতি মেটাতে পরের বছর থেকে বীরসিংহের পাশাপাশি কলকাতায় মেলা করার সিদ্ধান্ত নেন কর্তৃপক্ষ। ১৯৯৪ সাল থেকে কলকাতায় বিদ্যাসাগর মেলার সূচনা হয়। প্রথমে রবীন্দ্র সদন সংলগ্ন ময়দানের একটি অংশে মেলা আয়োজিত হত। বর্তমানে এই মেলাটি আয়োজিত হয় কলকাতার মিলনমেলা মেলাপ্রাঙ্গনে। অবশ্য বীরসিংহ গ্রামের মেলাটিও পাশাপাশি সমান উৎসাহ ও উদ্দীপনার সঙ্গে অনুষ্ঠিত হয়ে থাকে।

কর্মসূচি 
বিদ্যাসাগর মেলার প্রাথমিক উদ্দেশ্য ছিল সার্বিক সাক্ষরতার প্রসার ঘটানো। এই উদ্দেশ্যে নানা কর্মসূচির মাধ্যমে পশ্চিমবঙ্গে জেলায় জেলায় নিরক্ষরতা দূরীকরণের প্রচেষ্টা চালানো হয়। বর্তমানে সারা রাজ্যে সার্বিক সাক্ষরতার হার ৭০ শতাংশের কাছাকাছি। এই সাফল্যের পশ্চাতে বিদ্যাসাগর মেলারও বিশেষ অবদান রয়েছে।

বিদ্যাসাগর মেলা থেকে গৃহীত অপর এক অভিনব কর্মসূচি হল বিদ্যাসাগর বিদ্যালয় স্থাপন। বিদ্যাসাগর স্মারক বিক্রয় করে প্রাপ্ত অর্থ ব্যাংকে জমা রেখে লব্ধ টাকায় প্রথমে মেদিনীপুর ও পরে রাজ্যের অপরাপর জেলায় স্থাপন করা হয় এই বিদ্যাসাগর বিদ্যালয়। এই বিদ্যালয়ের তিনটি পর্যায় – একটি সাধারণ, যেখানে নবসাক্ষরগণ তৃতীয় শ্রেণি থেকে ভর্তি হতে পারেন, একটি মুক্ত বিদ্যালয় ও একটি নৈশ বিদ্যালয়। সাক্ষরতার প্রসার ঘটানোর জন্য সকল রাজনৈতিক মতাদর্শকে এক ছাতার তলায় আনতেও অনেকটাই সফল এই বিদ্যাসাগর মেলা।

এছাড়া, বিদ্যাসাগর মহাশয়ের জন্মস্থান বীরসিংহ গ্রামটিকে একটি আদর্শ গ্রাম হিসাবে গড়ে তোলার প্রয়াস নেওয়া হয়েছে সরকারি ও বেসরকারি উদ্যোগে।

তথ্যসূত্র 

 পশ্চিমবঙ্গ পত্রিকা, বিদ্যাসাগর সংখ্যা, ১৪০১ বঙ্গাব্দ
 বিভিন্ন পত্রপত্রিকায় প্রকাশিত বিদ্যাসাগর মেলার প্রতিবেদন

কলকাতার মেলা
পশ্চিমবঙ্গের মেলা
টগর

টগর ঝোপঝাড়বিশিষ্ট চিরহরিৎ গাছ। আগে টগরের উদ্ভিদতাত্ত্বিক নাম ছিল Ervatamia coronaria stapf. এখন বৈজ্ঞানিক নাম Tabernaemontana divaricata (L.) Br., যা Apocynaceae পরিবারের অন্তর্ভুক্ত। এটি গর্ভশীর্ষ পুষ্প। এটি এশিয়া, আফ্রিকা, অস্ট্রেলিয়া, উত্তর আমেরিকা, দক্ষিণ আমেরিকা এবং সমুদ্রিক দ্বীপপুঞ্জগুলিতে দেখতে পাওয়া যায়।

বিভিন্ন নাম 
বাংলাদেশের সিলেটে একে দুধফুল বলে ডাকা হয়। এছাড়া এর অন্যান্য প্রচলিত নাম কাঠ মালতী, কাঠমল্লিকা।

প্রকারভেদ 
টগর দুই রকম- থোকা টগর ও একক টগর। বাংলাদেশ ও ভারতে এই দুই রকমের টগর পাওয়া যায়। একটি টগরের একক পাপড়ি, অন্যটির গুচ্ছ পাপড়ি। এদেরকে "বড় টগর" ও "ছোট টগর" বলা হয়।

বিবরণ 
ঝাঁকড়া মাথার জন্য টগর গাছ সুন্দর। ডালগুলোও সোজা ওঠে না, বহু শাখা-প্রশাখা নিয়ে ঝোপের মতো বাগানের শোভা বাড়ায়। সুন্দর করে ছেঁটে দিলে চমৎকার ঘন ঝোপ হয়। কলম করে চারা করা যায়, আবার বর্ষাকালে ডাল পুতলেও হয়। টগর সমতল ভূমির গাছ। পর্বতের প্রত্যন্ত অঞ্চলেও দেখা যায়। বাংলাদেশের বনে-বাদাড়ে টগর এমনিতেই জন্মে। টগরের কাণ্ডের ছাল ধূসর। গাছের পাতা বা ডাল ছিঁড়লে সাদা দুধের মতো কষ ঝরে বলে একে "ক্ষীরী বৃক্ষ" বলা যায়। পাতা ৪-৫ ইঞ্চি পর্যন্ত লম্বা ও এক দেড় ইঞ্চি চওড়া হয়। পাতার আগা ক্রমশ সরু। ফুল দুধ-সাদা। সারা বছর ফুল ফোটে। থোকা টগরের সুন্দর মৃদু গন্ধ হয় কিন্তু একক টগরের গন্ধ নেই। ফুল থেকে ফলও হয়। তার মধ্যে ৩ থেকে ৬ টি বীজ হয়। বড় টগরের বোঁটা মোটা এবং একক ফুল হয়। পাতাও একটু বড়।

বিস্তৃতি 
সারা পৃথিবীতে এই গণের ৪০ টি প্রজাতি আছে। এর মধ্যে বাংলাদেশ ও ভারতে ৪টি প্রজাতি পাওয়া যায়। দক্ষিণ আমেরিকা থেকে এই গাছ ভারত উপমহাদেশে এসেছে।

চিত্রশালা

তথ্যসূত্র

বহিঃসংযোগ 

চিরহরিৎ বৃক্ষ
বৃক্ষ
ফুল
ঔষধি উদ্ভিদ
কার্ল লিনিয়াস কর্তৃক নামকরণকৃত ট্যাক্সা
১৭৫৩-এ বর্ণিত উদ্ভিদ
ওয়াজেদ আলীর মসজিদ

ওয়াজেদ আলীর মসজিদ (পোষাকি নাম শাহী ইমাম মসজিদ) হল কলকাতার মেটিয়াবুরুজ অঞ্চলে অবস্থিত একটি মসজিদ। অবধের নবাব ওয়াজিদ আলি শাহ ব্রিটিশ ইস্ট ইন্ডিয়া কোম্পানি কর্তৃক রাজ্যচ্যূত ও কলকাতায় নির্বাসিত হয়ে গার্ডেনরিচ-মেটিয়াবুরুজ অঞ্চলে তাঁর বাসগৃহ নির্মাণের সময় সার্কুলার গার্ডেনরিচ রোডে এই মসজিদটি নির্মাণ করেন। ঊনবিংশ শতাব্দীর মধ্যভাগে নির্মিত এই মসজিদের স্থাপত্যে ইঙ্গ-ভারতীয় প্রভাব স্পষ্ট।

তথ্যসূত্র 

 কলকাতার মন্দির-মসজিদ : স্থাপত্য-অলংকরণ-রূপান্তর, তারাপদ সাঁতরা, আনন্দ পাবলিশার্স প্রাইভেট লিমিটেড, কলকাতা, ২০০২

কলকাতার মসজিদ
পশ্চিমবঙ্গের মসজিদ
ধারকত্ব

ধারকত্ব হল কোন নির্দিষ্ট বিভব পার্থক্যে সঞ্চিত তড়িৎ আধানের পরিমাপ। তড়িৎ আধান সঞ্চয়ের জন্য দুই পাত বিশিষ্ট ধারক সর্বাধিক প্রচলিত। যদি ধারকের পাতদ্বয়ে আধানের পরিমাণ যথাক্রমে +Q ও -Q এবং পাতদ্বয়ের বিভব পার্থক্য V হয়, তবে ধারকত্ব 

ধারকত্বের এসআই একক হল ফ্যারাড। ১ ফ্যারাড = ১ কুলম্ব প্রতি ভোল্ট।

ধারকত্বের মাত্রাঃ

M^-1 L^-2 A^2 T^4

কোন ধারকের ধারকত্বের রাশিমালা :

C=4π€0R       (এখানে R= ধারকের ব্যাসার্ধ এবং 4π€0= 1/9×10⁹)

শক্তি 
ধারক চার্জ করতে কৃতকাজ ধারকে সঞ্চিত শক্তির সমান। ধারক চার্জ করার অর্থ হল ধারকের দুই পাতের মধ্যে বিভব পার্থক্য সৃষ্টি করা। ধরা যাক C ধারকত্ববিশিষ্ট কোন ধারকের দুই পাতে যথাক্রমে +q ও -q আধান সঞ্চিত আছে। V = q/C বিভব পার্থক্যে অতিক্ষুদ্র আধান  ধারকের এক পাত হতে অপর পাতে নিতে কৃতকাজ :

যেখানে,

W হল কৃতকাজ যার একক জুল।

q হল আধান যার একক কুলম্ব।

C হল ধারকত্ব যার একক ফ্যারাড।

উপরিউক্ত সমীকরণটি যোগজীকরণের মাধ্যমে ধারকে সঞ্চিত শক্তি নির্ণয় করা যায়। প্রাথমিক অবস্থায় ধারকের পাতদ্বয় আধানহীন (q=০)। এক পাত হতে আরেক পাতে আধান নিয়ে পাতদ্বয়কে যথাক্রমে +Q and -Q আধানে আধায়িত করতে কৃতকাজ W:

কুলম্বের সূত্র

তথ্যসূত্র 

পদার্থবিজ্ঞান
বিদ্যুৎ
দূর্বা

দূর্বা (বৈজ্ঞানিক নাম: Cynodon dactylon), বা বারমুডা ঘাস হচ্ছে ঘাস জাতীয় একটি উদ্ভিদ যা সারা দুনিয়ায় পাওয়া যায়। এটি ইউরোপ, আফ্রিকা, অস্ট্রেলিয়া এবং এশিয়ার বেশিরভাগ অঞ্চলের স্থানীয়। এটি আমেরিকাতে প্রবর্তিত হয়েছে। এর সাধারণ নামের বিপরীতে, এটি বারমুডার স্থানীয় নয় এবং প্রকৃতপক্ষে সেখানে একটি প্রচুর আগ্রাসী প্রজাতি। এর অন্যান্য নামগুলি হল ধুব, ইথানা ঘাস, ডুবো, কুকুর ঘাস, কুকুরের দাঁত ঘাস, বাহমা ঘাস, কাঁকড়া ঘাস, শয়তানের ঘাস, পালঙ্ক ঘাস, ভারতীয় দোয়াব, অরুগামপুল, গ্রামা, তারঘাস এবং স্কাচ ঘাস।

ভেষজ গুণাগুণ 
দূর্বা একটি ওষধি উদ্ভিদ। প্রাচীনকাল থেকে কেটে গেলে রক্ত বন্ধ করতে দূর্বার শিকড় ব্যবহার করা হয়। রক্ত  অর্শে  এটি ব্যবহৃত হয়। মহিলাদের শ্বেতস্রাবে এটি অত্যন্ত উপকারি। পুরাতন  আমাশয়, ডায়রিয়া, চর্মরোগে উপকারি। নাকের রক্ত পড়া বন্ধ করতে দূর্বা ব্যবহৃত হয়।

অন্যান্য গুনাগুণ
 পায়োরিয়া নামে দাঁতের রোগে দূর্বা মাজন হিসাবে ব্যবহার করলে আরোগ্য হয়।
 মাথার চুল উঠার সমস্যার সমাধান করে।

তথ্যসূত্র

বহিঃসংযোগ
 
 Online Field guide to Common Saltmarsh Plants of Queensland
 FAO factsheet: Cynodon dactylon 
 Integrated Taxonomic Information System -  Bermuda Grass Common

ঘাস
বাংলাদেশের ঘাস
ঔষধি ঘাস
বাংলাদেশের উদ্ভিদ
ঔষধি উদ্ভিদ
আফ্রিকার উদ্ভিদ
ইউরোপের উদ্ভিদ
এশিয়ার উদ্ভিদ
হিন্দুধর্মে উদ্ভিদ
অস্ট্রালেশিয়ার উদ্ভিদকুল
চিতই পিঠা

চিতই পিঠা একটি বাঙালি পিঠা যা বাংলাদেশ এবং  ভারতের  পশ্চিমবঙ্গে খুবই জনপ্রিয়। এই পিঠা দেখতে গোলাকার ও চ্যাপ্টা। গ্রামাঞ্চলে চিতই পিঠার ছাঁচ দেখতে পাওয়া যায়। এটি চিতে পিঠে, ঢাকা পিঠে, চিতুই পিঠে, চিকুই পিঠে ও সরা পিঠে, আসকে পিঠে  চিত্ত পিঠে নামেও পরিচিত। ইতিহাসবিদ্ তপন রায়চৌধুরী চিতই বা আস্কে পিঠার সঙ্গে বিলেতের বিফস্টেকের তুলনা করেছিলেন।

প্রস্তুত প্রণালী 
চালের আটা জলে গুলিয়ে গরম তাওয়াতে ভেপে এই পিঠা তৈরি হয়। এই পিঠা গুড় (বিশেষত ঝোলা গুড়) দিয়ে খাওয়া হয়। এটি শুকনো অথবা দুধ ও গুড়ের তৈরি সিরায় ভিজিয়েও খাওয়া হয়। পিঠা তৈরির জন্য আটা ও জলের মিশ্রণ অল্প তাপে মাটির খোলায় ভাজতে হয়।

পরিবেশন প্রক্রিয়া 
শৌখিন বাঙালিরা মাংস বিশেষ করে হাঁসের মাংস দিয়ে চিতই পিঠা খেতে ভালোবাসে। আগের রাতে মিষ্টি রস অথবা দুধে ভিজিয়ে রাখা চিতই পিঠা খেতে সুস্বাদু হয়। শীতকালে বাংলাদেশের মৌসুমি পিঠার দোকান গুলোতে বিভিন্ন চিতই পিঠার দেখা মেলে। সন্ধ্যার সময়ে এসব দোকানে পিঠাক্রেতাদের ভিড় দেখা যায়। শীতে সবার কাছে চিতই পিঠার কদর আবার একটু বেশি থাকে। কারণ চিতই পিঠা নানা রকমের ভর্তার সঙ্গে মাখিয়ে খেতে সুস্বাদু লাগে। এসব ভর্তার মধ্যে রয়েছে শুঁটকি, ধনেপাতা, ডালভর্তা, সরিষা ভর্তা ইত্যাদি। পুরান ঢাকায় ডিমচিতই পিঠা বেশ জনপ্রিয়।

চিত্রশালা

তথ্যসূত্র 

কেক
বাঙালি রন্ধনশৈলী
বাংলাদেশের খাদ্য
বাংলাদেশী রন্ধনশৈলী
ভাপায়িত খাবার
চালের গুড়া দিয়ে তৈরি খাবার
নীল (উদ্ভিদ)

নীল গুল্ম জাতীয় এক প্রকারের উদ্ভিদ। এটি শীম পরিবারভুক্ত একটি উদ্ভিদ। এর অন্যান্য স্থানীয় নাম: নিলিনী, রঞ্জনী, গ্রামিনিয়া, কালোকেশী, নীলপুষ্প, মধুপত্রিকা। বৈজ্ঞানিক নাম: indigofera tinctoria । এটি Fabaceae পরিবারের সদস্য। এই উদ্ভিদ থেকে প্রাকৃতিক নীল রং উৎপাদন করা হয়।

ইতিহাস 

পুরাকালে মিশর, গ্রিস ও রোমের লোকেরাও নীলের কথা জানতো। মিশরের ১৮তম রাজবংশের মমি গুলি নীলরং এর কাগজে মোড়া থাকতো।

বাংলা ভূখণ্ডে ইন্ডিগোফেরা এর ১৫ প্রজাতির গাছ জন্মে। তার মধ্যে indigofera tinctoria নীল রং এর চাষ করা হতো ভারতে। নীল পানিতে দ্রব্য গুকোসাইড নামক রাসায়নিক হিসাবে থাকে।

এই উপমহাদেশের মাটি নীল চাষের জন্য বিশেষ উপযোগী হওয়ায় ব্রিটিশ নীল করেরা বিপুল পুঁজি বিনিয়োগ করে নীলচাষে। নদীয়া, যশোর, বগুড়া, রংপুর প্রভৃতি জেলায় নীলচাষ ব্যাপক ভাবে করা হতো। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। ব্রিটিশ নীলকরেরা অত্যাচার আর নিপীড়নের মাধম্যে নীলচাষে বাধ্য করলে ১৮৫৯-৬০ সালে নীলচাষীরা এর বিরুদ্ধে ব্যাপক আন্দোলন গড়ে তুলে। এর পরে বাংলায় নীল চাষ ক্রমে বিলুপ্ত হয়।

নীল রং তৈরির পদ্ধতি 
গাছ কেটে বড় কড়াইতে জলের মধ্যে প্রায় ১২ ঘণ্টা ডুবিয়ে রাখলে তা থেকে সবুজ রং এর নির্যাস বের হয়। এরপর এই নির্যাস নতুন পাত্রে ঢেলে এই দ্রবনকে কাঠি দিয়ে অনেক্ষন নাড়তে হয় যাতে নীল বাতাসের অক্সিজেন এর সংস্পর্শে আসে। এর ফলে অদ্রাব্য নীল এর তলানী নিচে জমা হয় এবং পরে তা পৃথক করে শুকিয়ে টুকরো টুকরো করে কাটা হয়। ইন্ডিগোটিন ছাড়া তাতে অন্যান্য পদার্থ থাকে তার মধ্যে ইন্ডিরুবাইনম ইন্ডিগো গ্রীন ও ইন্ডিগো ব্রাউন।

ভেষজ গুণ 
এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী।

আরোও দেখুন 
 নীল বিদ্রোহ
 ভাটপাড়া নীলকুঠি

তথ্যসূত্র 

গুল্ম
উদ্ভিজ্জ রঞ্জক
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
বচ

বচ (, বৈজ্ঞানিক নাম: Acorus calamus) জলাভূমিতে জন্ম নেয়া এক ধরনের উদ্ভিদ বিশেষ। বচ বহুবর্ষজীবী কন্দমূলীয় স্বল্প কন্দ। এর কাণ্ড মাটির নীচে থাকে। পাতা অনেকটা ধানপাতার মতো সবুজ, পাতা মাটির উপরে উর্ধ্বমুখী হয়ে থাকে। কন্দ থেকে পাতাগুলি চারিদিকে ঘুরে ঘুরে না গজিয়ে বিপরীতমুখী হয়ে গজিয়ে চ্যাপ্টা আকার ধারণ করে। তবে পাতা লোমযুক্ত বা ধারালো নয়, অপেক্ষাকৃত মসৃণ। মাটির নিচে গন্ধযুক্ত কন্দ বিস্তার লাভ করে। এটি স্থূল ও গাঁট (node) বহুল। ফুল স্প্যাডিক্স ধারণের এবং ৫–১০ সে. মি. লম্বা পুষ্পদণ্ডে হালকা সবুজ রঙের ছোট ছোট ফুল ফোটে। বর্ষাকালে ফুল ও পরে ফল হয়। ফল হালকা হলুদ বর্ণের। ভারতের পশ্চিমবঙ্গের বচকে একসময় ব্যবহার উপযোগী মুখ্য মশলা হিসেবে ধরা হত। চট্টগ্রাম ও পার্বত্য চট্টগ্রামের নীচু ও জলা/আর্দ্র এলাকায় এটি দেখা যায়।

তথ্যসূত্র 

গাছ
আয়ুর্বেদে ব্যবহৃত উদ্ভিদ
মসলা
ভোজ্য উদ্ভিদ
স্বাদু পানির উদ্ভিদ
নেপালের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
তেজপাতা

তেজপাতা () এক প্রকারের উদ্ভিদ, যার পাতা মসলা হিসাবে রান্নায় ব্যবহার করা হয়। এর বৈজ্ঞানিক নামঃ Cinnamomum tamala। এই গাছটি মূলত ভারত,নেপাল,ভুটান ও চীনের। গাছটি  মিটারের বেশি লম্বা হতে পারে।

সুগন্ধিতে ভূমিকা রাখে
 Beta-caryophyllene
 Linalool
 Eugenol

গুনাগুণ
 তেজপাতা অরুচি দূর করে। 
 মাড়ির ক্ষত দূর করে। 
 এর বাকল থেকে যে সুগন্ধি তেল পাওয়া যায় তা সাবান উৎপাদনে কাজে লাগে। 
 ঘামাচি সারায় তেজপাতা ব্যবহার হয়।
মাথা ব্যাথা ও মাইগ্রেনের ব্যাথা সারাতে তেজপাতার এসেন্সিয়াল ওয়েল ব্যবহার করা যায়। এছাড়াও শরীরে বিভিন্ন ব্যথা বা ফুলে যাওয়া উপশম করতে এই তেলটি বেশ উপকারী।
কিডনির বিভিন্ন প্রদাহ রুখতে তেজপাতা পানিতে সিদ্ধ করে খেলে উপকার মিলবে। যাদের কিডনিতে পাথর হওয়ার আশঙ্কা আছে তাদের জন্য এটি বেশ উপকারী।

সৌন্দর্যবর্ধক গুণাবলী
তেজ পাতার উদ্ভিজ্জ উপাদান ত্বকে বলিরেখা সৃষ্টির জন্য দায়ী 'ফ্রি র্যা ডিকেল' নিষ্ক্রিয় করে। ঘরের সহজেই 'অ্যান্টি এজিং সলিউশন' বানাতে চাইলে তেজপাতা ভিজানো ফুটন্ত পানি বাষ্প মুখে লাগানো যেতে পারে।
বিলাসপুর এবং সুগন্ধিযুক্ত গোসলের জন্য মোটা অংকের টাকা খরচ করার প্রয়োজন নেই। বরং এক টুকরা পরিষ্কার কাপড়ে গুঁড়া তেজপাতা কুসুম গরম পানিতে কিছুক্ষণ ডুবিয়ে রেখে এই পানি দিয়ে গোসল করলে শরীরের দুর্গন্ধ কমানো যায়।
তেজপাতা সিদ্ধ করুন। ঠান্ডা হলে তা দিয়ে মুখ ধুয়ে ফেলুন। ত্বক ফর্সা করার পাশাপাশি এই মিশ্রণ ব্রন শুকাতেও সহায়ক। উজ্জ্বল দাঁত পেতে সপ্তাহে কয়েকবার দাঁতে তেজপাতা ঘষা যেতে পারে।
তেজপাতা সিদ্ধ পানি দিয়ে চুল ধুলে খুশকি কমে। চুল পড়া বন্ধ করতেও কার্যকর। চুল কমে যাওয়ার স্থানগুলোতে তেজপাতার এসেন্সিয়াল অয়েল মাখতে পারেন।

তথ্যসূত্র

গাছ
মসলা
ভুটানের উদ্ভিদ
ভারতের উদ্ভিদ
চীনের উদ্ভিদ
নেপালের উদ্ভিদ
এশিয়ার ঔষধি উদ্ভিদ
ভারতীয় উপমহাদেশের উদ্ভিদ
পাতা
ভারতীয় রন্ধনশৈলী
নেপালি রন্ধনশৈলী
ভুটানি রন্ধনশৈলী
ভারতীয় মসলা
ছিটা

ছিটা হচ্ছে ১০-২০টি প্রজাতি সংবলিত Plumbaginaceae পরিবারের একটি গণের নাম। এদের দেহের পুরো অংশ বিষাক্ত। এদের রস পঙ্গুত্ব সৃষ্টি করে।

নির্বাচিত প্রজাতিসমূহ
Plumbago aphylla Bojer ex Boiss. (Madagascar region)
 নীল চিতা Plumbago auriculata Lam. (syn. P. capensis) –  (দক্ষিণ আফ্রিকা)
Plumbago caerulea Humboldt, Bonpl. & Kunth (syn. P. coerulea) (Western South America - northern Chile to Colombia)
Plumbago europaea L. – Common Leadwort (Mediterranean Basin to central Asia)
Plumbago indica L. (syn. P. rosea) (Southeast Asia)
Plumbago pulchella Boiss. (Mexico)
Plumbago scandens L. (sometimes included in P. zeylanica) – Summer Snow Leadwort (Southern United States south to northern South America)
Plumbago wissii Friedrich (Namibia)
Plumbago zeylanica L. – Ceylon Leadwort (Africa, the Middle East, South Asia, Southeast Asia, Oceania)

তথ্যসূত্র

বহিঃসংযোগ
 Contains a detailed monograph on Plumbago zeylanica (Chitraka) as well as a discussion of health benefits and usage in clinical practice.  Available online at https://web.archive.org/web/20110616193356/http://www.toddcaldecott.com/index.php/herbs/learning-herbs/378-chitraka

মাংসাশী উদ্ভিদ
কার্ল লিনিয়াস কর্তৃক নামকরণকৃত ট্যাক্সা